CELEX: 22021D1514
Language: da
Date: 2018-12-05 00:00:00
Title: Det Blandede EØS-Udvalgs afgørelse nr. 249/2018 af 5. december 2018 om ændring af bilag IX (Finansielle tjenesteydelser) til EØS-aftalen [2021/1514]

23.9.2021   
               
               
                  DA
               
               
                  Den Europæiske Unions Tidende
               
               
                  L 337/42
               
            
         DET BLANDEDE EØS-UDVALGS AFGØRELSE nr. 249/2018
         af 5. december 2018
         om ændring af bilag IX (Finansielle tjenesteydelser) til EØS-aftalen [2021/1514]
         DET BLANDEDE EØS-UDVALG HAR —
         under henvisning til aftalen om Det Europæiske Økonomiske Samarbejdsområde (»EØS-aftalen«), særlig artikel 98, og
         ud fra følgende betragtninger:
         
                     (1)
                  
                  
                     Europa-Parlamentets og Rådets direktiv (EU) 2015/849 af 20. maj 2015 om forebyggende foranstaltninger mod anvendelse af det finansielle system til hvidvask af penge eller finansiering af terrorisme, om ændring af Europa-Parlamentets og Rådets forordning (EU) nr. 648/2012 og om ophævelse af Europa-Parlamentets og Rådets direktiv 2005/60/EF samt Kommissionens direktiv 2006/70/EF (1) skal indarbejdes i EØS-aftalen.
                  
               
                     (2)
                  
                  
                     Kommissionens delegerede forordning (EU) 2016/1675 af 14. juli 2016 til supplering af Europa-Parlamentets og Rådets direktiv (EU) 2015/849 gennem identificering af højrisikotredjelande med strategiske mangler (2) skal indarbejdes i EØS-aftalen.
                  
               
                     (3)
                  
                  
                     Direktiv (EU) 2015/849 ophæver Europa-Parlamentets og Rådets direktiv 2005/60/EF (3) og Kommissionens direktiv 2006/70/EF (4), som er indarbejdet i EØS-aftalen, og som derfor skal udgå af EØS-aftalen.
                  
               
                     (4)
                  
                  
                     Bilag IX til EØS-aftalen bør derfor ændres —
                  
               VEDTAGET DENNE AFGØRELSE:
         
            Artikel 1
            I bilag IX til EØS-aftalen foretages følgende ændringer:
            
                        1)
                     
                     
                        Punkt 23b (Europa-Parlamentets og Rådets direktiv 2005/60/EF) affattes således:
                        »32015 L 0849: Europa-Parlamentets og Rådets direktiv (EU) 2015/849 af 20. maj 2015 om forebyggende foranstaltninger mod anvendelse af det finansielle system til hvidvask af penge eller finansiering af terrorisme, om ændring af Europa-Parlamentets og Rådets forordning (EU) nr. 648/2012 og om ophævelse af Europa-Parlamentets og Rådets direktiv 2005/60/EF samt Kommissionens direktiv 2006/70/EF (EUT L 141 af 5.6.2015, s. 73).
                        Direktivets bestemmelser gælder i forbindelse med denne aftale med følgende tilpasning:
                        
                                    a)
                                 
                                 
                                    Artikel 3, stk. 4, litra d), affattes således:
                                    »svig, som skader Unionens økonomiske interesser, i tilfælde af i det mindste grov svig som defineret nedenfor:
                                    
                                                i)
                                             
                                             
                                                for så vidt angår udgifter, enhver forsætlig handling eller undladelse vedrørende:
                                                
                                                            —
                                                         
                                                         
                                                            anvendelse eller forelæggelse af falske, urigtige eller ufuldstændige erklæringer eller dokumenter, der medfører uretmæssig tilegnelse eller tilbageholdelse af midler hidrørende fra Den Europæiske Unions almindelige budget eller fra budgetter, der forvaltes af eller for Den Europæiske Union
                                                         
                                                      
                                                            —
                                                         
                                                         
                                                            manglende indberetning af oplysninger i strid med en specifik oplysningspligt, med samme følgevirkning
                                                         
                                                      
                                                            —
                                                         
                                                         
                                                            misbrug af sådanne midler til andre end deres oprindelig tilsigtede formål
                                                         
                                                      
                                          
                                                ii)
                                             
                                             
                                                for så vidt angår indtægter, som fastlagt i Rådets afgørelse af 29. september 2000 om ordningen for De Europæiske Fællesskabers egne indtægter (5), enhver forsætlig handling eller undladelse vedrørende:
                                                
                                                            —
                                                         
                                                         
                                                            anvendelse eller forelæggelse af falske, urigtige eller ufuldstændige erklæringer eller dokumenter, der medfører en uretmæssig formindskelse af indtægterne til Den Europæiske Unions almindelige budget eller til budgetter, der forvaltes af eller for Den Europæiske Union
                                                         
                                                      
                                                            —
                                                         
                                                         
                                                            manglende indberetning af oplysninger i strid med en specifik oplysningspligt, med samme følgevirkning
                                                         
                                                      
                                                            —
                                                         
                                                         
                                                            misbrug af en lovligt opnået fordel med samme følgevirkning.
                                                         
                                                      
                                          Ved grov svig forstås svig, som vedrører et mindstebeløb, der ikke må fastsættes til et beløb, der overstiger 50 000 EUR.««
                                 
                              
                  
                        2)
                     
                     
                        Punkt 23ba (Kommissionens direktiv 2006/70/EF) udgår.
                     
                  
                        3)
                     
                     
                        Følgende punkt indsættes efter punkt 23ba (Kommissionens direktiv 2006/70/EF):
                        
                                    »23bb.
                                 
                                 
                                    
                                       32016 R 1675: Kommissionens delegerede forordning (EU) 2016/1675 af 14. juli 2016 til supplering af Europa-Parlamentets og Rådets direktiv (EU) 2015/849 gennem identificering af højrisikotredjelande med strategiske mangler (EUT L 254 af 20.9.2016, s. 1).«
                                 
                              
                  
                        4)
                     
                     
                        Følgende led tilføjes i punkt 31bc (Europa-Parlamentets og Rådets forordning (EU) nr. 648/2012):
                        
                                    »—
                                 
                                 
                                    
                                       32015 L 0849: Europa-Parlamentets og Rådets direktiv (EU) 2015/849 af 20. maj 2015 (EUT L 141 af 5.6.2015, s. 73).«
                                 
                              
                  
         
            Artikel 2
            Den islandske og den norske udgave af direktiv (EU) 2015/849 og delegeret forordning (EU) 2016/1675, der offentliggøres i Den Europæiske Unions Tidendes EØS-tillæg, er begge autentiske.
         
         
            Artikel 3
            Denne afgørelse træder i kraft den 6. december 2018, forudsat at alle meddelelser er indgivet, jf. EØS-aftalens artikel 103, stk. 1 (*)*.
         
         
            Artikel 4
            Denne afgørelse offentliggøres i Den Europæiske Unions Tidendes EØS-afsnit og EØS-tillæg.
         
         
            Udfærdiget i Bruxelles, den 5. december 2018.
            
               
                  På Det Blandede EØS-Udvalgs vegne
               
               Oda Helen SLETNES
               
                  Formand
               
            
            
               
                  Sekretærer
               
               
                  for Det Blandede EØS-Udvalg
               
               Hege M. HOFF
               Mikołaj KARŁOWSKI
            
         
         
            (1)  EUT L 141 af 5.6.2015, s. 73.
         
            (2)  EUT L 254 af 20.9.2016, s. 1.
         
            (3)  EUT L 309 af 25.11.2005, s. 15.
         
            (4)  EUT L 214 af 4.8.2006, s. 29.
         
            (5)  EFT L 253 af 7.10.2000, s. 42.
         
            (*)  Forfatningsmæssige krav angivet.
      
      
         
            Erklæring fra EFTA-staterne
            til afgørelse nr. 249/2018 om indarbejdelse af direktiv (EU) 2015/849 i EØS-aftalen
            Direktiv (EU) 2015/849 indeholder bestemmelser med henvisninger til retsakter vedtaget i henhold afsnit V i TEUF. Der erindres om, at indarbejdelsen af retsakter med sådanne bestemmelser i EØS-aftalen ikke berører aftalen om, at EU-lovgivning vedtaget i henhold til afsnit V i TEUF falder uden for EØS-aftalens anvendelsesområde.
         
      
      
         
            De kontraherende parters fælles erklæring
            til afgørelse nr. 249/2018 om indarbejdelse af direktiv (EU) 2015/849 i EØS-aftalen
            De kontraherende parter er blevet enige om at medtage grov svig, som skader Den Europæiske Unions økonomiske interesser, på listen over prædikatforbrydelser for hvidvask af penge. Af praktiske grunde er det fjerde direktiv om hvidvask af penge (direktiv (EU) 2015/849) blevet indarbejdet uden en gensidig aftale for også at beskytte de økonomiske interesser i EØS/EFTA-staterne. Ikke desto mindre finder principperne om gensidighed og ensartethed som fastsat i EØS-aftalen, særlig i betragtning 4 og artikel 1, fortsat fuld anvendelse på også den gensidige beskyttelse mod kriminel aktivitet, der skader de kontraherende parters økonomiske interesser i henhold til afgørelse nr. 249/2018 af 5. december 2018.